C 344/104
FI
Euroopan unionin virallinen lehti
29.9.2023
Äskettäin julkaistut tiedot (34) osoittavat, että uusien yksisarvien määrä EU:ssa oli vuoden 2023 ensimmäisellä neljänneksellä suhteellisen pieni (niitä kirjattiin vain neljä) verrattuna vuosien 2021 ja 2022 vastaavaan ajanjaksoon, jolloin määrä oli noin 20 (22 vuonna 2021 ja 20 vuonna 2022).
Vuoden 2020 ensimmäisellä neljänneksellä perustettiin neljä uutta yksisarvista.
Yksisarvisten ”syntyvyys” EU:ssa näyttää näin ollen laskeneen covid-19-pandemiaa edeltäneelle tasolle.
Viimeaikaisesta nousevasta suuntauksesta huolimatta EU on jäljessä muista alueista, kuten Yhdysvalloista, Kiinasta ja Yhdistyneestä kuningaskunnasta, joihin suurin osa yksisarvisista on keskittynyt joko siksi, että ne on perustettu sinne tai että ne ovat muuttaneet sinne perustamisen jälkeen (35).
Vahvojen ja tukevien järjestelmien luominen ja EU:n sisämarkkinoiden koko potentiaalin hyödyntäminen ovat tärkeitä tekijöitä yksisarvisten määrän lisäämisessä tai niiden houkuttelemisessa kaikkialta maailmasta.
Perustason kehityspolku perustuu yksisarvisia koskeviin aiempiin tietoihin vuosilta 2008–2022.
Tässä tapauksessa valittu funktionaalinen muoto on eksponentiaalinen, ja se sopii hyvin aiempiin tietoihin (kaavio 15).
Digitaalisen vuosikymmenen kehityspolkua ei ole esitetty trendien viimeaikaisen/nykyisen epävakauden vuoksi.
Kaavio 15 Yksisarvisten määrä EU:ssa.
Aiemmat tiedot ja perustason kehityspolku
3.2.10.
Julkisten palvelujen digitalisointi Tavoite: Julkisten palvelujen digitalisointi, jossa tärkeimmät julkiset palvelut ovat 100 prosenttisesti käytettävissä verkossa, ja kansalaisten ja yritysten on unionissa tarvittaessa mahdollista asioida viranomaisten kanssa verkossa.
Keskeisen suorituskykyindikaattorin määritelmä: — Kansalaiset: Tärkeimpien julkisten palvelujen tarjoaminen kansalaisille verkossa, mitattuna niiden hallinnollisten toimien osuutena, jotka voidaan toteuttaa kokonaan verkossa merkittävien elämäntapahtumien yhteydessä.
Huomioon otetaan seuraavat elämäntapahtumat: muuttaminen, liikenne, vähäisiä vaateita koskevan menettelyn aloittaminen, perhe, työura, opiskelu ja terveys. — Yritykset: Tärkeimpien julkisten palvelujen tarjoaminen yrityksille verkossa, mitattuna niiden hallinnollisten toimien osuutena, joita tarvitaan yrityksen perustamiseen ja säännöllisen liiketoiminnan harjoittamiseen ja jotka voidaan toteuttaa kokonaan verkossa.
(34) Dealroom (https://tinyurl.com/EU-unicorns-Q1-2023) (35) Dealroom (https://tinyurl.com/unicorns-totals-non-EU)